
Vyjadrenie miestnej rady ( zasadnutie dňa 25.4.2021 )

UZNESENIE 216/2022/MR
Miestna rada vzala na vedomie predloženú správu o plnení uznesení prijatých na zasadnutí Miestneho zastupiteľstva mestskej časti Bratislava Podunajské Biskupice dňa 29.03.2022 a odporúča miestnemu zastupiteľstvu schváliť predložený návrh uznesenia



















































Návrh uznesenia
( Na schválenie uznesenia je potrebný súhlas nadpolovičnej väčšiny prítomných poslancov )




Uznesenie č. : .........................

Miestne zastupiteľstvo mestskej časti Bratislava – Podunajské Biskupice po prerokovaní:

b e r i e   n a   v e d o m i e  

predloženú Informačnú správu o plnení uznesení prijatých na zasadnutiach Miestneho zastupiteľstva mestskej časti Bratislava-Podunajské Biskupice dňa 29.03.2022.	

Informačná správa o plnení uznesení prijatých na zasadnutí Miestneho zastupiteľstva
mestskej časti Bratislava Podunajské Biskupice dňa 29.03.2022





























K bodu 01)	Otvorenie.

UZNESENIE č. 407/2018-2022
Miestne zastupiteľstvo mestskej časti Bratislava – Podunajské Biskupice

A) s c h v a ľ u j e

návrhovú komisiu v zložení: 	Izabella Jégh - predseda
Ing. Ildikó Virágová 
Mgr. Stanislav Koiš
	
overovateľov zápisnice:  		Iveta Daňková
Boris Vereš

B) s c h v a ľ u j e

návrh programu rokovania.

K bodu 02)	Informačná správa o plnení uznesení prijatých na zasadnutiach Miestneho zastupiteľstva mestskej časti Bratislava-Podunajské Biskupice konaných dňa 08.02.2022 a 28.02.2022.


UZNESENIE č. 408/2018-2022
Miestne zastupiteľstvo mestskej časti Bratislava-Podunajské Biskupice po prerokovaní:

b e r i e   n a   v e d o m i e  

predloženú Informačnú správu o plnení uznesení prijatých na zasadnutiach Miestneho zastupiteľstva mestskej časti Bratislava-Podunajské Biskupice dňa 08.02.2022 a dňa 28.02.2022.	


K bodu 03)	Schválenie predloženia Žiadosti o NFP a schválenie povinnej miery spolufinancovania projektu : „Zvyšovanie kapacít MŠ – Stavebné úpravy objektu bývalých DJ na ul. Latorická 4, Bratislava – Podunajské Biskupice“.


UZNESENIE č. 409/2018-2022
Miestne zastupiteľstvo mestskej časti Bratislava – Podunajské Biskupice po prerokovaní 


s c h v a ľ u j e :

a.) Predloženie žiadosti o nenávratný finančný príspevok v rámci výzvy zverejnenej Ministerstvom investícií, regionálneho rozvoja a informatizácie SR podľa § 9 písm. g) a nasl. zákona č. 539/2008 Z. z. o podpore regionálneho rozvoja v znení neskorších predpisov pre projekt „Zvyšovanie kapacít materských škôl – stavebné úpravy objektu bývalých DJ na Ul. Latorická 4, Bratislava – Podunajské Biskupice“, ktorého ciele sú v súlade so schválenými strategickými dokumentami vyššieho územného celku, v súlade s platným územným plánom a platným Programom hospodárskeho a sociálneho rozvoja

b.) Zabezpečenie realizácie projektu v súlade s pravidlami a podmienkami poskytnutia pomoci

c.) Spolufinancovanie z vlastných zdrojov vo výške minimálne 10% z celkových oprávnených výdavkov, t.j. maximálne vo výške 50.000,00 € pre projekt „Zvyšovanie kapacít materských škôl – stavebné úpravy objektu bývalých DJ na Ul. Latorická 4, Bratislava – Podunajské Biskupice“ 

d.) Zabezpečenie financovania prípadných neoprávnených výdavkov z rozpočtu obce (mestskej časti Bratislava – Podunajské Biskupice)

Plnenie: Žiadosť v rámci výzvy zverejnenej Ministerstvom investícií, regionálneho rozvoja a informatizácie SR podľa § 9 písm. g) a nasl. zákona č. 539/2008 Z. z. o podpore regionálneho rozvoja v znení neskorších predpisov pre projekt „Zvyšovanie kapacít materských škôl – stavebné úpravy objektu bývalých DJ na Ul. Latorická 4, Bratislava – Podunajské Biskupice“ bola predložená v stanovenom termíne.

K bodu 04) Návrh na II. zmenu rozpočtu mestskej časti Bratislava-Podunajské Biskupice v roku 2022.	

[bookmark: _Hlk99544103]UZNESENIE č. 410/2018-2022
Miestne zastupiteľstvo mestskej časti Bratislava – Podunajské Biskupice po prerokovaní 

A: s c h v a ľ u j e :

II. zmenu rozpočtu Mestskej časti Bratislava - Podunajské  Biskupice na rok 2022 v nasledovnej štruktúre:

a) „Navýšenie bežných príjmov   - daňové príjmy (podielové dane)“	          70 000,00 €
b) „Navýšenie bežných výdavkov podprogramu 6.1 na nakladanie s odpadmi “45 000,00 €
c) „Navýšenie bežných výdavkov na zimnú údržbu MK podprogram 7.2“          25 000,00 €

	NÁVRH NA II. ZMENU ROZPOČTU ROK 2022

	
	

	
	
	
	
	
	
	

	
	
	 Schválený 
	 
	 Návrh  
	 Návrh rozpočtu 
	

	
	
	 rozpočet 
	 I.zmena 
	 na II. zmenu 
	 po úprave 
	

	
	
	 na rok 2022 
	 rozpočtu 
	 rozpočtu 
	 na rok 2022 
	

	BEŽNÉ PRÍJMY
	  11 494 670,00 € 
	                   -   € 
	 70 000,00 €
	 11 564 670,00 € 
	

	KAPITÁLOVÉ PRÍJMY
	         65 000,00 € 
	                   -   € 
	 
	         65 000,00 € 
	

	FINANČNÉ OPERÁCIE
	    1 110 800,00 € 
	                   -   € 
	 
	   1 110 800,00 € 
	

	
	
	
	
	
	
	

	CELKOM:
	  12 670 470,00 € 
	                   -   € 
	 70 000,00 €
	12 740 470,00 € 
	

	
	
	
	
	
	
	

	
	
	 Schválený 
	 
	 
	Návrh rozpočtu 
	

	
	
	 rozpočet 
	  I. zmena 
	 
	 po úprave 
	

	
	
	 na rok 2021 
	 rozpočtu 
	 
	 
	

	BEŽNÉ VÝDAVKY
	  10 857 033,00 € 
	     10 000,00 € 
	    70 000,00 € 
	 10 937 033,00 € 
	

	KAPITÁLOVÉ VÝDAVKY
	    1 593 300,00 € 
	 
	 
	   1 593 300,00 € 
	

	FINANČNÉ OPERÁCIE
	                     -   € 
	                   -   € 
	 
	                       -   € 
	

	
	
	
	
	
	
	

	CELKOM:
	  12 450 333,00 € 
	     10 000,00 € 
	    70 000,00 € 
	 12 530 333,00 € 
	

	
	PREBYTOK
	       220 137,00 € 
	-   10 000,00 € 
	    
	         210 137,00 € 
	




Plnenie: Rozpočet mestskej časti bol upravený v zmysle schváleného uznesenia príslušným rozpočtovým opatrením. Rozpočtové opatrenie bolo zverejnené na webovom sídle mestskej časti na adrese:
https://www.biskupice.sk/e_download.php?file=data/uredni_deska/obsah14862_1.pdf&original=Rozpo%C4%8Dtov%C3%A9%20opatrenie%20%C4%8D.%202_2022.pdf


K bodu 05) Interpelácie poslancov.


Ing. Zuzana Čermanová, PhD.

Písomná interpelácia
1.) Jedná sa o nápravu ihriska na Podzáhradnej pri pošte. 
Nižšie sú pripomienky obyvateľky- mamičky, ktorá ho reálne každodenne využíva so svojimi deťmi: 

Úprimne musím povedať, že som veľmi sklamaná a rozčarovaná z "rekonštrukcie" tohto ihriska a to nie som jediná.

Nie jeden rodič je nahnevaný čo za polotovar a nedokončené ihrisko až stavenisko sa tu spravilo. 

Ja by som chcela dotazovať:
1. Vzniklo hrozne veľa nevyužitého priestoru na ihrisku, kde sa zobrali a odmontovali staré prvky a ostalo to tak. Konkrétne ide o miesto kde boli pôvodne staré hojdačky, a tie preliezky na rúčkovanie, ďalej miesto kde sa odmontoval kolotoč, miesto kde bol voľakedy vláčik, alebo tie prvky pre malé deti kohút a drak. Konkrétne na tieto miesto sa dal len ten jeden prvok ten malý hrad pre deti nič iné. 
2. Jedine miesto kde sa dalo hrať s loptou a kde boli bránky sa dal ten vlek. Komunikovalo sa to ako niečo wou, ale ten prach a špina, nespevnene a  nevyrovnané plochy to už sa nejak nedotiahlo
3.boli voľakedy 3 hojdačky áno nahradili sa 4, ale reálne veľké deti majú k dispozícii 1 jedinú a vždy je boj o hojdačky 
4.vsetky tie prázdne plochy, sa nevyrovnali nechali sa napospas a vznikol  bordel niečo medzi pieskom a prachom. Z tohto ihriska prídeme ci je dobre alebo zle počasie ako zo svinčíka. A o tom nehovoriac, že s loptou sa tam hrať nedá, lebo na tom štrkopiesku sa šmýka a ani ako mi raz jeden poslanec povedal ani položiť deku sa tam nedá kvôli tomu prachu. 
5.pod tým novým prvkom ako je ten hrad pre malé deti dopad zo šmykľavky je na kameň, pod tým prachom je tvrdý kameň. 
6.neviem ako často sa čistí ihrisko alebo ci sa to robí vôbec na nejakej báze, ale bordel špina odpad. Okolo pieskoviska chápem, že deti vyhadzujú piesok a aj moje, ale asi čistiť upratovať by sa to malo či?
7.tie betónové obrubníky čo ostali po starých hojdačkách alebo pri tej veľkej zostave na druhej strane však tam sú aj 10 cm rozdiely nevyrovnané plochy, to naozaj tak ma vyzerať zrekonštruované ihrisko? 
8. na celom ihrisku kde odstránili prvky nie je ani tráva ani prach ani piesok ani štrk, vzniklo niečo medzi tým. To naozaj takto malo byť? 
9. Namaľovali múrik na žlto, prečo pri tej lanovke na druhej strane to nenamaľovali, alebo kde ten hroch je, ten múrik nechali tak? To naozaj takto to je krajšie?
10.dorobili bránku to naozaj nemohli aj namaľovať na jednu farbu? 

Ja som naozaj doteraz čakala, že sa to ihrisko dotiahne, ale nikde nič. Chcem požiadať, množstvo vecí sa dá dotiahnuť aj bez veľkej finančnej investície. Ale naozaj ak sa zrekonštruuje niečo tak sa očakáva, že to bude lepšie a nie horšie ako to bolo, a ja naozaj mám taký pocit, že je to horšie. 

Komunikujú sa opravy iných ihrísk, ale prečo toto nie je dotiahnuté? Voľakedy keď uzavreli toto ihrisko toľko sa to prezentovalo, sľubovalo, ale reálne toto ihrisko nejak išlo do zabudnutia, ci je to len môj pocit? 

Odpoveď Mgr. Roman Zaťko
Projekt DI, ktorý sa realizoval na prelome rokov 2020 a 2021 je neustále vystavovaný často protichodným názorom a požiadavkám. V reklamačnom konaní sme odstránili pertraktované vady diela. V roku 2022 v rámci schváleného rozpočtu mestskej časti je plánované doplnenie herných prvkov na vybratých detských ihriskách. Jedným z nich je aj ihrisko na Podzáhradnej. Po osadení prvkov upravíme aj terén.

Boris Vereš
1) Položil otázku v akom štádiu je dobudovanie kanalizácie na uliciach Ovčiarska, Parenicová, Lopárska?
2) V súvislosti so sťažnosťami občanov sa opýtal na fungovanie pošty v starej obci.
3) Požiadal o inštalovanie dopravnej značky „Zákaz bicyklovať“ na chodníkoch na ulici Bieloruská, kde v súčasnosti dochádza ku kolíziám cyklistov s chodcami. 
4) Poukázal na nebezpečný priechod pre chodcov na ulici Svornosti a Jegenešskej ulici, ktorý je v správe magistrátu. Požiadal aby miestny úrad požiadal magistrát o riešenie a to spôsobom osadenia značenia „zosadni z bicykla“ ako aj obnovením vodorovného dopravného značenia a reflexných prvkov. 

Odpoveď Mgr. Roman Zaťko
1) 2 etapy odkanalizovania Podunajských Biskupíc boli ukončené a zrealizované. V investičnom pláne mestskej časti PB vybudovanie predmetnej kanalizácie nie je zaradené . S požiadavkou sa mestská časť obráti priamo na BVS a. s., ktorá je prevádzkovateľom siete.

Odpoveď Ing. Mariana Páleníková
2) 	Pošta v starej obci zmenila otváracie hodiny a to nasledovne :
Pondelok : 12.00 -18.00
Utorok :     7.30 – 13.30
Streda :     12.00 – 18.00
Štvrtok :    12.00 – 18.00
Piatok :       7.30 – 13.30
Uvedené otváracie hodiny boli zverejnené aj v aprílovom čísle Biskupických novín.

Odpovede Ing. Stanislav Štěrba
3) V zmysle novely Zákona o cestnej premávke (2022) boli prijaté aj výnimky pre jazdu na bicykli na chodníku 
Po novom je dovolené rodičom v prípade, že sprevádzajú cyklistu do 10 rokov, jazdiť po chodníku. Tiež je možné využiť chodník na cestu bicyklom, ak má cyklista dieťa v cyklosedačke alebo v cyklovozíku. Nesmie však v žiadnom prípade prísť k ohrozeniu chodcov.

55 Osobitné ustanovenia o cyklistoch
Na bicykli sa jazdí predovšetkým po cestičke pre cyklistov. Po cestičke pre cyklistov sa jazdí vpravo. Kde cestička pre cyklistov nie je alebo nie je zjazdná, jazdí sa pri pravom okraji vozovky. Ak sa tým neohrozujú ani neobmedzujú chodci, smie sa jazdiť po pravej krajnici. Osoby mladšie ako desať rokov, osoby, ktoré ich sprevádzajú, a osoby, ktoré ich vezú podľa odseku 3, smú jazdiť po pravej strane chodníka, ak tým neohrozujú ani neobmedzujú chodcov.  

4) Priechod pre chodcov na ul. Svornosti a Jegenešskej – požiadavka na obnovu vodorovného dopravného značenia, osadenie reflexných prvkov ako aj osadenie značenia „zosadni z bicykla“ bol zaslaný na Magistrát hl. mesta SR Bratislavy.   

Ing. Ildikó Virágová
1) Požiadala v súvislosti s odpoveďou na jej interpeláciu ohľadne trestného oznámenia na bývalú pracovníčku ekonomického oddelenia o doplnenie (kde bolo trestné oznámenie podané príp. číslo podania). 
2) V súvislosti so zmluvou o nájme hasičského vozidla pre DHZ Podunajské Biskupice položila otázku, či miestne zastupiteľstvo schválilo kúpu tohto vozidla a načo ho DHZ potrebuje a či sa toto vozidlo bude nakoniec odkupovať?
3) Uviedla, že nezaregistrovala žiadne rozpočtové opatrenie v súvislosti s finančnými darmi mestskej časti. Požiadala, aby na niektoré zasadnutie bola pozvaná pani Gabriela Juhászová, keďže poslanecký zbor by sa jej chcel poďakovať za finančné dary pre mestskú časť.
4) Požiadala o likvidačný list výdavku v hotovosti na PHM do centrály – Vianočné trhy 2021 a zároveň sa opýtala kedy bol rozpočtovým opatrením vytvorený podprogram 4.6.4.7.
5) V súvislosti s dohodou o urovnaní sporu s Mgr. Margitou Fleischerovou sa opýtala na zverejnenie tejto dohody a vyplatenie finančnej náhrady z nej vyplývajúcej resp. z akej rozpočtovej položky boli tieto prostriedky použité. Zároveň uviedla, že takýchto pracovnoprávnych sporov s bývalými zamestnancami je viacero. 

Odpoveď JUDr. Artúr Soldán
1) Oznámenie o skutočnostiach nasvedčujúcich spáchaniu trestného činu podľa ust. § 259 ods. 1 písm. a) a c) (Skresľovanie údajov hospodárskej a obchodnej evidencie) zákona č. 300/2005 Z. z. v znení neskorších predpisov (Trestný zákon) voči bývalej vedúcej ekonomického oddelenia MiÚ pani Mgr. Z. Š-H.  bolo podané osobne dňa 15. 02. 2022 na Okresnej prokuratúre v Nitre a je zaevidované pod číslom konania 1 Pn 179/22/4403.

Odpoveď Ing. Mariana Páleníková
2) 	Miestne zastupiteľstvo neschválilo kúpu vozidla pre DHZ. DHZ užíval predmetné vozidlo na základe nájomnej zmluvy. Nájomná zmluva bola uzavretá na dobu určitú do 31.3.2022. DHZ má zámer využívať toto vozidlo i naďalej a to formou kúpy vozidla. Nakoľko kúpa sa môže realizovať len na základe súhlasu miestneho zastupiteľstva, ktoré zároveň musí odsúhlasiť aj na tento účel vyčlenenie finančných prostriedkov, DHZ pripraví na rokovanie miestneho zastupiteľstva samostatný materiál a v závislosti od výsledku jeho prerokovania bude vo veci konané.

Odpovede Ing. Marta Szoboszlaiová
3) Dňa 29.marca 2022 v súlade so zákonom č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, v súlade s uznesením miestneho zastupiteľstva 395/2018-2022, časť C, ods. 1 b) zo dňa 8.2.2022 a v súlade s Všeobecne záväzným nariadením č. 6/2019 o zásadách hospodárenia s finančnými prostriedkami mestskej časti Bratislava-Podunajské Biskupice a v súlade s uzavretými darovacími zmluvami č. 28/2022, 30/2022, 31/2022 a 38/2022 schválil zvýšenie bežných príjmov o prijaté účelové finančné prostriedky z darov v celkovej sume 21 600 € a zároveň navýšenie výdavkov programu 10.1 Podpora a organizovanie kultúrnych podujatí o 21 600 €.

4) Likvidačný list výdavku v hotovosti na PHM do centrály – Vianočné trhy 2021 bol vyhotovený pokladničkou mestskej časti, ktorá po schválení tejto položky zodpovednými osobami, vyplatila v hotovosti čiastku 443,01 €  príslušnému zamestnancovi Miestneho úradu.
Scan likvidačného listu je v prílohe č. 1.
Podprogramy rozpočtu 4.6 a 4.7 boli vytvorené v roku 2020. Programovú štruktúru pre daný rok je možné zmeniť iba k 01.01. pred importom schváleného rozpočtu , v priebehu roka nie je možné meniť programovú štruktúru.  V programe TRIMEL taktiež nebola úprava programovej štruktúry  podľa schváleného rozpočtu pre rok 2021. 
V systéme RISSAM nebola programová štruktúra menená od 01.01.2014. K oprave a úprave programovej štruktúry prišlo až k 01.01. 2022. 
  
5) Dohoda o urovnaní nebola zverejnená – záväzky vyplývajúce z dohody nadväzujú na pracovnoprávny vzťah a z tohto dôvodu nepodlieha povinnosti zverejnenia .
Náhrada bola vyplatená  z položiek FK : 0111 EK : 611   – mzdy, platy, služobné príjmy  a ostatné osobné urovnania, program 13 1 , FK : 0111 EK :621  – poistné do Všeobecnej zdravotnej poisťovne, program 13 1, FK :  0111  EK 625001 - 625007  -  poistné do Sociálnej poisťovne, program 13 1


Izabella Jégh
1) Položila otázku, kedy bude dostavaná Ulica akad. maliara Jozefa Nagya?  Zároveň položila otázku, ktorými ulicami bude v lokalite Podunajská brána premávať linka MHD?
2) Upozornila na skutočnosť, že pri príjazde do Podunajských Biskupíc od obce Rovinka chýba označenie mestskej časti. V tej súvislosti požiadala o kontrolu všetkých príjazdových komunikácií do mestskej časti, či sa tam nachádzajú označenia mestskej časti.
3) Požiadala o riešenie situácie na Trojičnom námestí, kde popri obchodíkoch postávajú niektorí obyvatelia a požívajú alkoholické nápoje, pričom znepríjemňujú život ostatným obyvateľom.
4) Požiadala o obnovenie vodorovného dopravného značenia státia vozidiel popri chodníku pri kostole sv. Mikuláša spôsobom, že by to zabezpečila mestská časť a vyfakturovala si to na magistráte.
5) Požiadala o článok v Biskupických novinách, v ktorom by bol uvedený prevádzkový čas pošty na Trojičnom námestí.



Odpoveď Ing. Stanislav Štěrba
1) Lokalita Podunajská brána je vo vlastníctve spoločnosti Grotto, a.s.. Z uvedeného dôvodu nie je možné na otázky kvalifikovane odpovedať. Proces odovzdania uvedenej lokality do správy Magistrátu hl. mesta SR Bratislavy a následné odovzdanie do správy našej mestskej časti nie je ukončený, je v stave riešenia.

Ing. arch. Jana Grznárová
Komunikáciu – cestu Ulica akad. Maliara Jozefa Nagya „SO 10l Komunikácia vetva ''C1"- trieda Cl, MO 14 modif. MO 8,5/30 povoľovalo Hlavné mesto SR Bratislava. Stavebné povolenie č. MAOS SSU 39595/2016-275079 zo dňa 04.05.2016 ktoré nadobudlo právoplatnosť dňa 12.06.2016. Hlavné mesto povolilo aj zmenu stavby pred dokončením č.j. MAOS SSU 35038/2019/238144-6/Hu zo dňa 29.04.2019 ktoré nadobudlo právoplatnosť dňa 04.06.2019, ktorá obsahovala rozdelenie stavby na 2 etapy. 1. etapa – od križovatky Družobná Šamorínska po ulicu Ametystová, 2. etapa – od ulice Ametystová po ulicu Hydinárska. 
Stavebný úrad mestskej časti nemá dosah na povoľovanie hl.m. ako špeciálneho stavebného úradu pre dopravu,  skolaudovanie 2 etapy je v kompetencii Hlavného mesta.

Odpoveď Ing. Stanislav Štěrba
2) Príjazdové komunikácie budú v najbližších dňoch v súvislosti s požiadavkou na osadenie označenia mestskej časti pri príjazde z obce Rovinka do Podunajských Biskupíc priebežne skontrolované. Po odsúhlasení grafiky tabúľ označenia mestskej časti budú tieto postupne osadené v miestach kde chýbajú.

Odpoveď Ing. Mariana Páleníková
3) Miestny úrad oslovil Mestskú políciu so žiadosťou, aby vykonávala kontrolu dodržiavania verejného poriadku a požívania alkoholických nápojov na verejnom priestranstve v priestoroch Trojičného námestia a jeho okolia.

Odpoveď Ing. Stanislav Štěrba
4) Obnovenie vodorovného dopravného značenia mestskou časťou a následnou fakturáciou na Magistráte hl. mesta SR nie je možné. Naša mestská časť požiada o obnovu značenia popri chodníku pri kostole sv. Mikuláša Magistrát hl. mesta SR Bratislavy.

Odpoveď Mgr. art. Martina Činovská
5) Otváracie hodiny pobočky Slovenskej pošty na Trojičnom námestí sme spolu s prevádzkovým časom pobočky pošty na Uzbeckej ulici po vypočutí interpelácie zverejnili v aprílovom čísle Biskupických novín na strane 15. V letnom dvojčísle oznam o otváracích hodinách oboch pobočiek opäť zverejníme.

Mgr. Stanislav Koiš
Písomná interpelácia
1) Vzhľadom k tomu, že som dostal podnet od rodičov detí materských škôl týkajúcich sa prerozdelenia účelovo určených prostriedkov pre predškolákov, chcel by som požiadať 
2) Ako boli na Materskej škole Linzbothova prerozdelené finančné prostriedky z príspevku na výchovu a vzdelávanie detí materských škôl? (predškoláci - detí, pre ktoré je predprimárne vzdelávanie povinné) medzi jednotlivé elokované pracoviská materskej Žiadam 
3) A) uvedenie výšky finančných prostriedkov z príspevku, 
4) B) počet detí, pre ktoré je predprimárne vzdelávanie povinné podľa jednotlivých elokovaných pracovísk a 
5) C) uvedenie účelov, na ktoré boli tieto finančné prostriedky použité?
6) 
7) Žiadam miestny úrad, aby preveril, či tieto finančné prostriedky boli v materských školách v zriaďovateľskej pôsobnosti mestskej časti (MŠ Linzbothova, MŠ Komárovská, MŠ Staromlynská, MŠ Estónska) použité v súlade s §6b zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov.
Odpoveď Ing. Marta Szoboszlaiová		
Na základe doručenej interpelácie miestny úrad Podunajské Biskupice preveril použite príspevku na výchovu a vzdelávanie pre detí MŠ zo štátneho rozpočtu v roku 2021 v materských školách v jeho zriaďovateľskej pôsobnosti.

Použitie príspevku na výchovu a vzdelávanie v jednotlivých MŠ:
[image: ]



Príspevok na výchovu a vzdelávanie pre detí MŠ zo štátneho rozpočtu na rok 2021 bol zriaďovateľom materským školám poskytnutý v plnej výške v súlade so štátnym rozpočtom uverejneným na internetovej stránke MŠVVaŠ SR (https://www.minedu.sk/prispevok-na-vychovu-a-vzdelavanie-pre-ms-a-rz/). Použitie pridelených finančných prostriedkov je v právomoci jednotlivých riaditeľov MŠ, keďže MŠ v zriaďovateľskej pôsobnosti Mestskej časti  Podunajské Biskupice sú samostatným právnym subjektom.

Podľa doručených podkladov boli finančné prostriedky použité v súlade s §6b  a §9l zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov.

Príspevok na výchovu a vzdelávanie pre MŠ a RZ
Príspevok na výchovu a vzdelávanie detí materských škôl a registrovaných zariadení poskytuje Ministerstvo školstva, vedy, výskumu a športu SR (ďalej len „ministerstvo“) podľa §6b  a §9l zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov.
 
Materské školy:
 
Finančné prostriedky sú účelovo určené pre materskú školu (ďalej len MŠ) zriaďovateľa na financovanie aktivít súvisiacich s výchovou a vzdelávaním detí, pre ktoré je predprimárne vzdelávanie povinné alebo ktoré sú členmi domácnosti, ktorej členovi sa poskytuje pomoc v hmotnej núdzi a zákonný zástupca dieťaťa túto skutočnosť preukáže riaditeľovi MŠ. Finančné prostriedky pridelené zriaďovateľovi pre MŠ podľa počtu detí, pre ktoré je predprimárne vzdelávanie povinné možno použiť na aktivity súvisiace s výchovou a vzdelávaním detí, a to len na:

a) osobný príplatok alebo odmenu pedagogických zamestnancov materskej školy podľa osobitného predpisu, ktorí sa podieľajú na výchove a vzdelávaní detí,
 
b) zabezpečenie pedagogického asistenta pre deti so špeciálnymi výchovno-vzdelávacími potrebami,
c) osobný príplatok alebo odmenu odborných zamestnancov materskej školy, ktorí sa podieľajú na výchove a vzdelávaní detí,
d) individuálne vzdelávanie detí,
e) vybavenie miestnosti určenej na výchovu a vzdelávanie detí
1. didaktickou technikou,
2. učebnými pomôckami,
3. pracovnými zošitmi a pracovnými listami,
4. kompenzačnými pomôckami,

f)  úhradu nákladov súvisiacich s pobytom detí na aktivitách podľa osobitného predpisu,
g) úhradu nákladov za spotrebný materiál použitý pri výchove a vzdelávaní detí, 
h) vybavenie exteriéru materskej školy
1. záhradným náradím, náčiním a hrovými prvkami na rozvíjanie pohybových schopností a zručností detí,
2. učebnými pomôckami na rozvíjanie prírodovednej gramotnosti a matematickej gramotnosti detí.

Finančné prostriedky pridelené zriaďovateľovi MŠ podľa počtu detí, ktoré sú členmi domácnosti, ktorej členovi sa poskytuje pomoc v hmotnej núdzi možno použiť na aktivity súvisiace s výchovou a vzdelávaním detí, a to len na:
a) osobný príplatok alebo odmenu pedagogických zamestnancov materskej školy podľa osobitného predpisu, ktorí sa podieľajú na výchove a vzdelávaní detí,
b) vybavenie miestnosti určenej na výchovu a vzdelávanie detí
1. didaktickou technikou,
2. učebnými pomôckami,
3. kompenzačnými pomôckami,
c) úhradu nákladov súvisiacich s pobytom detí na aktivitách podľa osobitného predpisu alebo
d) úhradu nákladov za spotrebný materiál použitý pri výchove a vzdelávaní detí.

Registrované zariadenia:

Finančné prostriedky účelovo určené  zriaďovateľovi registrovaného zariadenia (ďalej len „RZ“) možno použiť na aktivity súvisiace s výchovou a vzdelávaním detí, pre ktoré je predprimárne vzdelávanie povinné, a to len na:
a) osobný príplatok alebo odmenu zamestnancov registrovaného zariadenia podieľajúcich sa na výchove a vzdelávaní detí, pre ktoré je predprimárne vzdelávanie povinné, 
b) vybavenie miestnosti určenej na výchovu a vzdelávanie detí, pre ktoré je predprimárne vzdelávanie povinné,
1. didaktickou technikou,
2. učebnými pomôckami,
1. pracovnými zošitmi a pracovnými listami,
2. kompenzačnými pomôckami,

c) úhradu nákladov za spotrebný materiál použitý pri výchove a vzdelávaní detí, pre ktoré je predprimárne vzdelávanie povinné,
d) vybavenie exteriéru registrovaného zariadenia
1. záhradným náradím, náčiním a hrovými prvkami na rozvíjanie pohybových schopností a zručností detí,
2. učebnými pomôckami na rozvíjanie prírodovednej gramotnosti a matematickej gramotnosti detí.
Každý zriaďovateľ je povinný príspevok na výchovu a vzdelávanie detí MŠ, RZ poskytnúť príslušnej MŠ alebo RZ v plnej výške.

Iveta Daňková
1) Požiadala o riešenie stavu križovatky Podunajská-Komárovská-Vrakunská formou výzvy na magistrát ohľadne zabezpečenia svetelnej signalizácie.
2) Opýtala sa ako sa pokračuje s priechodmi pre chodcov v rámci celej mestskej časti.
3) Požiadala o dobudovanie chodníka Bodrocká, Uzbecká. 
4) Upozornila na križovatku Komárovská – Kazanská, kde napriek priechodu pre chodcov dochádza často k ohrozeniu chodcov, pričom upozornila na nevhodne umiestnenie dopravného značenia. Požiadala o osadenie spomaľovačov pri takýchto nebezpečných miestach v rámci mestskej časti.


Odpovede Ing. Stanislav Štěrba
1) Požiadavka na osadenie svetelnej signalizácie na križovatke Podunajská – Komárovská – Vrakunská bola odoslaná na Magistrát hl. mesta SR Bratislavy.

2) Opravy a údržba vodorovných a zvislých dopravných značení je riešená priebežne v súlade so schválenými rozpočtovými prostriedkami a to vo výške 24 300 Eur na príslušnej rozpočtovej položke.

Odpoveď Mgr. Roman Zaťko 
3) V súlade so schváleným rozpočtom na rok 2022 boli schválené kapitálové výdavky na rekonštrukciu ciest a chodníkov vo výške 300tis EUR. V priebehu mesiaca v súlade s plánom bola vykonaná pasportizácia, zameranie a spracovaný výkaz výmer a rozpočet na rekonštrukcie ciest Podzáhradná, Bieloruská vrátane parkoviska a časti Ul. Estónska. Taktiež je v pláne rekonštrukcia problematického úseku  križovatky ciest Nákovná s Kazanskou. Obdobne boli spracované podklady pre rekonštrukciu chodníka vo vnútrobloku (smer k ihrisku) Lotyšská. Na lokálne „vyšliapané“ chodníky by sme chceli využiť uskladnenú pôvodnú betónovú dlažbu z chodníka „Zeleného srdca“. Realizácia opravy na Ul. J. Kráľa bola z dôvodu ohlásenej rekonštrukcie vedenia plynu a prípojok spoločnosťou SPP a.s. zatiaľ odložená. Náklady podľa rozpočtu spracovaného rozpočtárom sú pred verejným obstarávaním 318tis. EUR s DPH. Z týchto dôvodov daný úsek (Bodrocká, Uzbecká) v pláne dobudovania a opráv chodníkov v roku 2022 nefiguruje.  

Odpoveď Ing. Stanislav Štěrba
4) Požiadavka na vhodnejšie osadenie dopravného značenia a osadenie spomaľovacích prahov na križovatke Komárovská – Kazanská bola odoslaná na Magistrát hl. mesta SR Bratislavy.

Boris Boleček
1) Opýtal sa na únik plynu v kotolni ZŠ Bieloruská.
2) Upozornil na podnet občanov z Bieloruskej ulici č.20, ktorí sa starajú o predzáhradku, ktorá je neustále devastovaná nevhodným parkovaním motorových vozidiel. Požiadal o riešenie formou pevných zábran.
3) Požiadal o informovanie ohľadne osvetlenia vnútrobloku Estónska.
4) Požiadal o informáciu, či sa nejako pokročilo v súvislosti s riešením zlého stavu transformačných staníc v mestskej časti. 
5) Požiadal o informovanie ohľadne čistenia komunikácií v správe Podunajských Biskupíc.
 

Odpoveď prednostka Ing. Mariana Páleníková
1) Situácia sa riešila hneď po oznámení od riaditeľky školy. Plynári menili merač plynu v kotolni ZŠ pričom nebol dotiahnutý ventil. Hneď po oznámení na miestnom úrade bola kontaktovaná plynárenská služba a problém bol doriešený. Zároveň informovala o výmene dvoch kotlov v tejto ZŠ s pripravovanými úpravami tak priestorovými ako aj technickými, ktoré budú obsahom pripravovaného materiálu na májové zasadnutie miestneho zastupiteľstva.

Odpoveď Ing. Stanislav Štěrba
2) Predzáhradku na Bieloruskej ul. č. 20 naše odd. ŽP,OaCH zabezpečilo plastovou retiazkou, ale obyvatelia práve tohto vchodu nám našu prácu znehodnotili. 

Odpovede Mgr. Roman Zaťko
3) Problematika častých výpadkov verejného osvetlenia v správe spoločnosti Siemens je dlhodobo pretrvávajúci problém. Každú z nahlásených porúch postupujeme na dispečing správcu a v prípade oneskorenia s nápravou aj urgujeme.
4) Transformačné stanice nie sú vo vlastníctve mestskej časti. Vlastníkov sme viacnásobne vyzývali k náprave vizuálneho stavu. Vzhľadom na pretrvávajúci stav našu žiadosť opätovne zašleme.

Odpoveď Stanislav Štěrba
5) Čistenie komunikácií v správe Pod. Biskupice prebieha od apríla 2022 do polovice mája 2022 prostredníctvom vysúťaženého dodávateľa.



Pavol Kubiš
Písomná interpelácia
1) Žiadam o zoznam súdnych sporov, kde Mestská časť Bratislava - Podunajské Biskupice resp. Miestny úrad mestskej časti Bratislava - Podunajské Biskupice je v pozícii žalovaného, odporcu alebo účastníka konania. Zoznam žiadam vyhotoviť zo súdnych sporov začatých v roku 2018, 2019, 2020, 2021 a 2022 do súčasnosti. Žiadam uviesť aktívne ale aj už ukončené súdne spory. Žiadam, aby v zozname boli k jednotlivým súdnym sporom zahrnuté: spisová značka, súd, na ktorom je súdny spor vedený, názov/meno protistrany, predmet sporu a hodnotu sporu.

Odpoveď JUDr. Marta Urbánková, JUDr. Ildikó Uleklová 
Zoznam súdnych sporov je uvedený v prílohe č.2.

